open-index/open-wikipedia-markdown huggingface dataset:
வினைவேகம்

**வினைவேகம்** அல்லது **வேதி வினைவேகம்**  (Reaction rate) அல்லது **தாக்க வீதம்**(இலங்கை வழக்கு) என்பது ஒரு குறிப்பிட்ட வேதிவினை நிகழும் வேகத்தைக் குறிப்பதாகும். எந்தவொரு வினையிலும் வினைபடுபொருள் வினைவிளைபொருள் ஆகியவற்றின் செறிவு மாறிக்கொண்டே இருக்கும். வினைநிகழும் நேரம் செல்லச் செல்ல, வினைபடுபொருளின் செறிவு குறைந்துகொண்டே இருக்கும். வினைவிளைபொருளின் செறிவு அதிகரித்துக்கொண்டே இருக்கும். ஓரலகு நேரத்தில் அவ்வாறான செறிவுமாற்றத்தின் வேகம் வினைவேகம் என்று வழங்கப்படும்.

இயற்பிய வேதியியலில் வேதி வினைவேகவியல் வினைகளின் வேகத்தைப் பற்றி மேலும் விவரிக்கும் இயலாகும். வேதிப் பொறியியல், சுற்றுச்சூழல் வேதியியல் போன்ற பிற துறைகளிலும் வினைவேகமும் வேதி வினைவேகவியலும் பயன்படுவன.

## வரையறை
கீழ்க்காணும்படி, பொதுவான ஒரு வேதிவினையைக் கருதினால்,

:*a*&nbsp;A + *b*&nbsp;B → *p*&nbsp;P + *q*&nbsp;Q

இதில், (A, B) என்பன வினைபடுபொருள்கள், (P, Q) என்பன வினைவிளைபொருள்கள்; (*a*, *b*, *p*, *q*) என்பன வினைபடுபொருள் மற்றும் வினைவிளைபொருள் ஆகியவற்றின் விகிதக்கெழுக்கள்.

IUPAC வரைமுறையின்படி ஒரு மூடிய அமைப்பின் மாறாக் கனவளவு செயல்முறையில், வேதிவினையின் வினைவேகம், 'r' ஆனது:

:r = - \frac{1}{a} \frac{d[\mathrm{A}]}{dt} = - \frac{1}{b} \frac{d[\mathrm{B}]}{dt} = \frac{1}{p} \frac{d[\mathrm{P}]}{dt} = \frac{1}{q} \frac{d[\mathrm{Q}]}{dt}

இதில் [X] என்பது X என்னும் பொருளின் செறிவு ஆகும். வினைவேகத்திற்கு அலகானது, மோல்&nbsp;லிட்டர்−1&nbsp;வினாடி−1.

## வினைவேகத்தைப் பாதிக்கும் காரணிகள்
*வினைபடுபொருள், வினைவிளைபொருள் ஆகியவற்றின் தன்மை - இயற்கையிலேயே சில வேதிவினைகள் பிறவற்றைக்காட்டிலும் அதிகரித்த வினைவேகம் கொண்டவையாக இருக்கும். வினைபடுபொருளின் எண்ணிக்கை, இயற்பியல் நிலை (திண்மப் பொருள் வினைபடுபொருளாய் இருந்தால், அதன் வினைவேகம், வளிம நீர்மப் பொருள்கள் கொண்டவற்றைவிடக் குறைவாக இருக்கும். எடுத்துக்காட்டாக, இரும்பு துருப்பிடிக்கும் செயல்முறையின் வேதிவினை மிகவும் குறைவான வேகம் கொண்டது. ஒரு விறகு எரிதலின்போது ஏற்படும் வேதி வினைவேகம் கூடியதாக இருக்கும். 
*வினைபடுபொருள் செறிவு - செறிவு அதிகரிக்கும்போது வினைவேகமும் கூடியிருக்கும். 
*வினைநிகழ் வெப்பநிலை - பொதுவாக, வெப்பநிலை அதிகரிக்கும்போது மூலக்கூறுகளின் இயக்க ஆற்றல் அதிகமாகும் என்பதால், மோதல்கள் அதிகமாகி வினைவேகம் அதிகமாக இருக்கும். இது வெப்பம் உமிழ் செயல்முறைக்குப் பொருந்தும். வெப்பம் கொள் செயல்முறையில் வெப்பநிலை அதிகரிக்கும்போது வினைவேகம் குறையும். 
*வினைநிகழ் அழுத்தம் - வினைபடுபொருள் வளிமமாயிருப்பின் அழுத்தம் அதிகரிக்க அதிகரிக்க வினைவேகம் கூடும். 
*வினையூக்கி - வினை நிகழும் முன்னும், நிகழ்ந்த பின்னும், வினையூக்கியின் செறிவு மாறாமல் இருக்கும். ஆனால், வினையூக்கியானது வினையின் வேகத்தை அதிகரிக்கும். 
*வினைபடுபொருள் பரப்பு - வினைபடுபொருளின் பரப்பு வினையின் நிகழ்வில் பெரும்பங்கு வகிக்கிறது. பரப்பு அதிகரிக்கும்போது (மூலக்கூற்றுத் துகளின் உருவளவு குறையும்போது பரப்பு அதிகரிக்கிறது) அதிக அளவில் துகள்கள் வினையில் கலந்து கொள்வதால், வினைவேகம் அதிகரிக்கும். 
*கதிர்வீச்சு - கதிர்வீச்சு என்பது ஒரு வகையான ஆற்றலே. இவ்வாற்றலைச் செலுத்தும்போது, வினைபடுபொருள்களின் ஆற்றல் அதிகரிப்பதால், வினைவேகம் அதிகமாகிறது.

## மேற்கோள்கள்

## வெளியிணைப்புகள்
* Chemical kinetics, reaction rate, and order  (needs flash player)
* Reaction kinetics, examples of important rate laws (lecture with audio).
* Rates of reaction
* Overview of Bimolecular Reactions (Reactions involving two reactants)

பகுப்பு:வேதி வினைவேகவியல்
அலுமினைடு

**அலுமினைடு** *(Aluminide*) என்பது அலுமினியம் மிகை நேர்மின்னேற்ற தனிமங்களுடன் இணைந்து உருவாகும் சேர்மங்களைக் குறிக்கிறது. நேர்மின்னேற்ற தனிமங்கள் என்பவை குறைவான அயனியாக்க ஆற்றல் கொண்ட, வேதிவினைகளின் போது எலக்ட்ரான்களை இழந்து நேர்மின் அயனியாக மாறும் தன்மை பெற்ற தனிமங்களாகும். தனிமவரிசை அட்டவணையில் அலோகங்களுக்கு அருகில் அலுமினியம் இருப்பதால் வேறுபட்ட உலோகங்களுடன் அலுமினியத்தால் பிணைப்பு கொள்ள இயல்கிறது. 

அலுமினைடு சேர்மம் அயனிச் சேர்மத்திற்கும் கலப்புலோகத்திற்கும் இடைப்பட்ட பண்புகளுடன் காணப்படுகிறது.
 
## உதாரணம்
* மக்னீசியம் அலுமினைடு, MgAl

## மேற்கோள்கள்

பகுப்பு:அலுமினைடுகள்
பகுப்பு:இடை உலோகவியல்
ஐதராக்சி ஆந்த்ரசீன்கள்

**ஐதராக்சி ஆந்த்ரசீன்கள்** *(Hydroxyanthracenes)* என்பவை இயற்கையாக காணப்படும் பீனால் சேர்மங்கள் வகையாகும். கேசியா அலாட்டா எனப்படும் சீமையகத்தியிலும் , கேசியா சென்னா எனப்படும் நிலாவாரையிலும் (சென்னோசைடுகள் ஏ, பி, சி, டி) ஐதராக்சி ஆந்த்ரசீன்கள் காணப்படுகின்றன . 

## மேற்கோள்கள்

பகுப்பு:பீனால்கள்
பென்சைல் புளோரைடு

**பென்சைல் புளோரைடு** *(Benzyl fluoride)* என்பது C7H7F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஒரு பென்சீன் வளையத்தில் புளோரோமெத்தில் குழு பதிலீடு செய்யப்பட்ட ஒரு பென்சீன் வளையத்தை இச்சேர்மம் கொண்டுள்ளது. நிறமற்ற நீர்மமான இச்சேர்மம் -35 பாகை செல்சியசு வெப்பநிலையை உருகுநிலையாகவும் , 140 °செ வெப்பநிலையை கொதிநிலையாகவும் கொண்டுள்ளது.

## இவற்றையும் காண்க
*பென்சைல் குளோரைடு
*பென்சைல் புரோமைடு
*பென்சைல் அயோடைடு 

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:கரிம புளோரைடுகள்
பகுப்பு:பென்சைல் சேர்மங்கள்
4-வினைல்தொலுயீன்

**4-வினைல்தொலுயீன்** *(4-Vinyltoluene)* என்பது CH3C6H4CH=CH2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். சிடைரீன் வழிப்பொருளான இச்சேர்மம் குறிப்பிட்ட சில பாலிசிடைரீன்கள் தயாரிப்பில் ஓர் இணை ஒற்றைப்படியாகப் பயன்படுத்தப்படுகிறது. 4-எத்தில்தொலுயீனை, ஐதரசன் நீக்கம் செய்து 4-வினைல்தொலுயீன் தயாரிக்கப்படுகிறது. 

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:ஆல்க்கீன்கள்
பகுப்பு:ஒற்றைப்படிகள்
7039 அலுமினியக் கலப்புலோகம்

**7039 அலுமினியக் கலப்புலோகம்** *(AA 7039)* என்பது அலுமினியத்தின் ஓரு கலப்பு லோகம் ஆகும். இக்கலப்பு லோகத்தில் பிரதானமாக உலோகக் கலவையாக்கும் தனிமமாக துத்தநாகம் (3.5–4.5%) சேர்ந்துள்ளது. மேலும்,  0.30% சிலிக்கன், 0.40% இரும்பு, 0.10% தாமிரம், 0.10–0.40% மாங்கனீசு, 2.3–3.3% மக்னீசியம், 0.15–0.25% குரோமியம், 0.10% தைட்டானியம், 0.15%  நுண்ணளவுத் தனிமங்கள் போன்றவை கலந்துள்ளன. 7039 அலுமினியக் கலப்புலோகத்தின் அடர்த்தி 2740 கிலோகிராம்|கி.கி/மீட்டர்|மீ3.ஆகும்.

அமெரிக்காவில் இக்கலப்புலோகம் முதன் முதலில் 1962 ஆம் ஆண்டு பதிவு செய்யப்பட்டது.

## மேற்கோள்கள்

## மேலும் படிக்க
* "Properties of Wrought Aluminum and Aluminum Alloys: 7039", *Properties and Selection: Nonferrous Alloys and Special-Purpose Materials*, Vol 2, ASM Handbook, ASM International, 1990, p. 109-111.

பகுப்பு:அலுமினியக் கலப்புலோகங்கள்
பகுப்பு:அலுமினியம்-துத்தநாகம் கலப்புலோகங்கள்
கூகுள் ஐ/ஓ (மேம்பாட்டாளர் மாநாடு)

**கூகுள் மேம்பாட்டாளர் மாநாடு** (Google I/O) என்பது கூகுள் நிறுவனத்தால் சான் பிரான்சிஸ்கோ, கலிபோர்னியா யாவில் நடைபெற்ற வருடாந்திர மாநாடு ஆகும். இந்த மாநாட்டில் இணைய மேம்பாடு, கூகுள் குரோம், ஆண்ட்ராய்டு இயங்குதளம், கூகுள் தேடல், செல்லிடத் தொலைபேசி போன்றவற்றின் மேம்பாடு பற்றி விவாதிக்கப்பட்டது. இதன் முதல் மாநாடு 2008 ஆம் ஆண்டு நடைபெற்றது. 

## 2017 மாநாடு

## சான்றுகள்

## வெளிஇணைப்புகள்
* 
* Official app
* Google I/O 2008 Session Videos and Slides
* Google I/O 2009 Session Videos and Slides
* Google I/O 2010 Session Videos and Slides
* Google I/O 2011 Session Videos and Slides
* Google I/O 2012 Session Videos and Slides
* Google I/O 2013 Session Videos and Slides
* Google I/O 2014 Session Videos and Slides
* Google I/O 2015 Session Videos 
* Google I/O 2016 Session Videos
* Google I/O on Twitter (official hashtags: #io2008, #io2009, #io2010, #io11, #io12, #io13, #io14, #io15, #io16, #io17)
* 


பகுப்பு:கூகுள் மென்பொருள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
அத்தி (பேரினம்)

***அத்தி*** (*ficus*, ) என்பது மோரேசி குடும்பத்தில் உள்ள கெட்டியான மரங்கள், புதர்கள், கொடிகள், மேலொட்டிகளைக் கொண்ட ஏறத்தாழ 850 இனங்களின் ஒரு பேரினம் ஆகும். இக்குடும்பத்தில் காணப்படும் அனைத்து தாவரங்களும் இணைந்து **அத்தி மரங்கள்** அல்லது **அத்தி** என அழைக்கப்படுகின்றன. இவை பெருமளவாக வெப்பவலயப் பகுதிகளிலும், சிறிய அளவில் மிதவெப்பமான பகுதியிலும் வளர்கிறது.

இக் குடும்பத்தில் பொதுவாக காணப்படும் அத்தி (*common fig*), அல்லது *பைகஸ் காரிக்கா* (*F.Carica*) தென்மேற்கு ஆசியா மற்றும் நடுநிலக் கடல் பகுதிகளில் (ஆப்கானித்தான் முதல் போர்த்துகல் வரை) பெருமளவு சாகுபடி செய்யப்படுகிறது. பழங்காலத்தில் இதில் காணப்படும் பழம் **அத்தி** (*figs*) என அழைக்கப்பட்டது. இவற்றில் காணப்படும் பழங்கள் உள்ளுர் பொருளாதாரத்திற்கும் மற்றும் உணவுப் பொருளிலும் முக்கியத்துவம் பெறுகின்றன. இவற்றின் கனிகள் காட்டு உயிரினங்களுக்கு முக்கிய உணவாகப் பயன்படுகின்றன.

## விளக்கம்

அத்தி வெப்ப மண்டல வளர் போினம் ஆகும்.  இது மரமாகவும், சிறு செடியாகவும், கொடியாகவும் வளரும் இயல்புகள் கொண்டுள்ளது.  இது பசுமையாகவும், சில நேரங்களில் இலையுதிர் சிற்றினமாகவும்,  சில பகுதியில் தனித்த தாவரமாகவும்  வளர்கிறது.

## மஞ்சரி
இவற்றில் காணப்படும் பூந்துணர் (மலர்க்கொத்து ) சிறப்பு வாய்ந்ததாக காணப்படுகிறது.  இத்தாவரத்தை எளிதில் மற்ற தாவரத்தை விட கண்டறிவது கடினம்.  சில பண்புகளில் எளிதில் கண்டறிந்து விடலாம்.  இவற்றில் காணப்படும் கனிகள், மஞ்சாி கொத்தாக காணப்படும்.  இவற்றின் உள்பகுதியில் சிறிய மலர் காணப்படுகிறது.  இவற்றிற்குச் சின்கோனியம்  என்றழைக்கப்படும் கனி வகை.  இக்கனிவகையில் மகரந்த சேர்க்கை நடைபெற உதவி செய்யும்.  புச்சிகள் உள்ளுக்குள்ளேயே முட்டை இடுகிறது.  இது உயிாியலாளர்களுக்கு மிகப்பொிய கவனத்தைம் (ஆச்சாியத்தையும்) ஏற்படுத்துகிறது.

அத்தி தாவரம் எந்த நூற்றாண்டைச் சார்ந்தது என்பதற்கு தொல்லுயிர் படிவம் ஏதும் கிடைக்கப் பெறவில்லை.  தற்காலத்தில் இப்போினம் 60 மில்லியன் ஆண்டுகளுக்கு பழமையானது.   சுற்றுச் சூழலில் மிக முக்கியத்துவம் வாய்ந்த இத்தாவரம் மழைக்காடுகளுக்கு மிக முக்கியம் வாய்ந்தது.  இதன் கனிகள் பறவைகள், குரங்கு, மரங்கொத்தி, மைனா போன்ற விலங்குகளுக்கு உணவாக பயன்படுகின்றன.

இவற்றின் கட்டை எளிய மற்றும் பால்  போன்ற திரவம் வடியும் தன்மை கொண்டவை. இவை எகிப்து நாடுகளில் மிகவும் பரவலாகப் பயன்பட்டது.  இந்தியாவில் பைகஸ் பெங்காலியன்ஸ் தாவரம் மூலிகையாகப் பயன்படுகிறது.

## கனிகள்
இது கனிகள் மூலம் பரவுகிறது.  இதில் காணப்படும் கனிகள் உணவாகவும் மருத்துவத்தில் பல்வேறு நோய்களுக்கு மருந்தாகவும் பயன்படுகின்றன.  இதில் பிளவனாய்டு, சர்க்கரை, வைட்டமின் யு மற்றும் ஊ மற்றும் நொதிகள் காணப்படுகின்றன.  இதில் உருவாகும் லேட்டக்ஸ் (பால்மம்) கண் எாிச்சலையும் ஒவ்வாமையையும் தருகிறது.  இதில் ஏறக்குறைய பத்து வகையான வைட்டமின்கள் காணப்படுகின்றன.  அனைத்து வகையான அத்தி தாவரங்களும் அமொிக்காவைப் பிறப்பிடமாக  கொண்டுள்ளன.

## மேற்கோள்கள்

பகுப்பு:மரங்கள்
பகுப்பு:பூக்கும் தாவரப் பேரினங்கள்
ஓலே உரோமர்

**ஓலே கிறித்தென்சென் உரோமர்** *(Ole Christensen Rømer)* (; 25 செப்டம்பர் 1644 – 19 செப்டம்பர் 1710) ஒரு டேனீசிய வானியலாளர் ஆவார். இவர் 1676 இல் ஒளியின் வேகத்தை முதலில் அளந்து மதிப்பிட்டார்.

இவர் புத்தியல்கால வெப்பமானியைக் கண்டறிந்தார். இது நீரின் இரு நிலையான வெப்பநிலைகளான உறைநிலைக்கும் கொதிநிலைக்கும் இடையிலான வெப்பநிலைகளை அளந்தது.

## வாழ்க்கை

 இவர் 1644 செப்டம்பர் 25 இல் ஆர்த்தசுவில் பிறந்தார். இவரது தந்தையார் கிரித்தென் பெடெர்சென்  (இறப்பு: 1663) ஆவார். இவரின் தாயார் அன்னா ஒலுப்சுதத்தே சுட்டார்ம் (-1690) ஆவார். இவர் செல்வ வளமான குடும்பத்தில் பிறந்தவர் ஆவார். 1642 ஆம் ஆண்டுக்குப் பிறகு, இவர் தன்பெயரை உரோமர் எனப் பயன்படுத்தலானார். இதன் பொருள் இவர் டேனீசியத் தீவின் உரோமோவில் இருந்து வந்தவர் என்பதாகும். கிறிசுதென் பெடெர்சென் எனும் பெயரில் பலர் இருந்ததால் அவர்களில் இருந்து வேறுபடுத்தவே இப்பெயர் மாற்றத்தைப் பயன்படுத்த நேர்ந்துள்ளது. ஆர்த்தசுவில் இருந்த பழைய கதீட்ரல் பள்லியில் கல்வி முடித்த ஆண்டான 1662 ஆம் ஆண்டுக்கு முன் இவரைப் பற்ரிய பதிவேதும் கிடைக்கவில்லை இவர் கோப்பனேகனுக்குச் சென்று அங்கு கோப்பனேகன் பல்கலைக்கழகத்தில் பட்டம் பெற்றார். இவரது பல்கலைக்கழக வழிகாட்டி இராசுமசு பர்த்தோலின் ஆவார். பர்த்தோலின் வீட்டில் இவர், 1668 இல்  உடன்தங்கியிருந்தபோது, அவர் ஐசுலாந்து படிகம் என்ற கால்சைட்டின் ஒளிக்கதிரின் இரட்டை ஒளிவிலகல் பற்ரிய ஆய்வை வெளியிட்டுள்ளார். அப்போது பர்த்தோலின் டைக்கோ பிராகுயி அவர்களின் நோக்கீடுகளை வெளியிடும் பணியில் ஈடுபட்டிருந்த்தால், உரோமர் அவற்றில் இருந்து கணிதவியலும் வானியலும் கற்க அனைத்து வாய்ப்புகளையும் பெற்றிருந்தார்.

பிரெஞ்சு அரசு உரோமரைப் பணியில் அமர்த்தியது. பதினான்காம் உலூயிசு இவரைத் தவுபினுக்குப் பயிற்றுநராக அமர்த்தினார். அப்போது இவர் வார்சேல்சின் அரிய ஊற்றுகளை வடிவமைத்து அதன் கட்டுமானத்திலும் ஈடுபட்டார்.

## தகைமைகள்
இவர் டென்மார்க்கில் காலந்தோறும் பல தகைமைகளால் பாராட்டப்பட்டுள்ளார். இவரது உருவம் நாணயத்தாள்களில் வெளியிடப்பட்டது. ஓலே உரோமர் மலை இவரது நினைவாகப் பெயரிடப்பட்டது . ஆர்த்தசு, கோப்பனேகன் தெருக்களுக்கும் இவரது பெயர் சூட்டப்பட்டுள்ளன (*Ole Rømers Gade* and **' ). ஆர்த்தசு பல்கலைக்கழகத்தின் வான்காணகமும் இவரது நினைவாகப் பெயரிடப்பட்டுள்ளது [[Science Museums, Aarhus#Ole Rømer Observatory|The Ole Rømer Observatory]] (**'). தேர்ந்தெடுத்த விண்மீன்களின் அகவையும் வெப்பநிலையும் இயற்பியல், வேதியியல் பண்புகளையும் மதிப்பிட ஏவப்பட்ட டேனீசியச் செயற்கைக்கோள் ஒன்றும் இவரது பெயரிடப்பட்டுள்ளது . இந்த செயற்கைக்கோள் திட்டம் 2002 இல் நிறுத்தப்பட்டது. பின்னரும் அது மேற்கொள்ளப்படவில்லை.

நிலாவின் உரோமர் குழிப்பள்ளம் இவரது நினைவாகப் பெயர் இடப்பட்டுள்ளது.

## பொது மேற்கோள்கள்
*  
* 

## மேற்கோள்கள்

## வெளி இணைப்புகள்

* Roemer, Ole Christensen *(at the [http://galileo.rice.edu/ Galileo Project])*
* Obs.univ-lyon1.fr, ''Démonstration touchant le mouvement de la lumière'' *(The 1676 paper on the speed of light, in old French, as ordinary text)*
* Rømer and the Doppler Principle.  *(further details on Rømer's result)*
*  ''Fysikeren Ole Rømer''  *(in Danish)*
* ''Kroppedal Museum''
* Ole Rømer on the 50 Danish Kroner banknote

பகுப்பு:1644 பிறப்புகள்
பகுப்பு:1710 இறப்புகள்
பகுப்பு:டென்மார்க் வானியலாளர்கள்
பகுப்பு:அறிவியல் கருவி கண்டுபிடிப்பாளர்கள்
மெழுகுப் புழு

வலது|thumb|250x250px|சிறிய மெழுகு அந்துப்பூச்சி (அக்ரோரியா கிர்செல்லா)
வலது|thumb|250x250px|பெரிய மெழுகு அந்துப்பூச்சி
**மெழுகுப் புழுக்கள் (Waxworms)** என்பவை   மெழுகு அந்துப்பூச்சிகளின் புழுக்கள் ஆகும். இது முனகும் அந்துப்பூச்சி குடும்பத்தைச் சேர்ந்ததாகும் (பிர்ரலிடே). இதில் இரண்டு நெருங்கிய தொடர்புடைய இனங்கள் வணிகரீதியாக இனப்பெருக்கம்  செய்யப்படுகின்றன அவை - சிறிய மெழுகு அந்துப்பூச்சி (அக்ரோரியா கிரிஸல்லா) மற்றும் அதிக மெழுகு அந்துப்பூச்சி (கல்லேரியா மெல்லோனெல்லா) என்பவையாகும். இதில் மற்றொரு வகை இன லார்வாவின் பெயர் இந்திய உணவு அந்துப்பூச்சி (Plodia interpunctella),  இந்த இனம் வணிக ரீதியாக கிடைக்கவில்லை. 

வயதுவந்த அந்துப்பூச்சிகள் சில நேரங்களில் "தேனீ பூச்சிகள்" என்று அழைக்கப்படுகின்றன.

மெழுகுப் புழுக்கள் நடுத்தர-வெள்ளை கம்பளிப் பூச்சிகளாகும் இவை   கருப்பு-நிற கால்கள் மற்றும் சிறிய, கருப்பு அல்லது பழுப்பு தலைகள் கொண்டிருக்கும். இந்தக் கம்பளிப்புழுவை சிலர் மீன்பிடிப்பதற்குப் பயன்படுத்துவார்கள்.

காடுகளில், இவை தேனீக்களின் கூடுகளில் ஒட்டுண்ணிகள் போல் வாழ்கிறார்கள் மற்றும் அதன் கூட்டுப்புழுக்கள், மகரந்தம், தேனீக்களி ன்தோல் போன்றவற்றை  சாப்பிடுகிறன. மேலும் தேன் மெழுகையும் உண்கின்றன மெழுகை உண்பதாலேயே இவை மெழுகுப் புழு என்ற பெயரைப் பெற்றன.  தேனீ வளர்ப்பவர்கள் மெழுகுப் புழுக்களை தீங்குயிர்கள் என்று கருதுகின்றனர். 
## நெகிழி சிக்கலுக்கான தீர்வு
இந்தப் பூச்சியின் தோற்றுவளரிகள் (லார்வா) நெகிழியைச் செரிக்கக்கூடிய விசித்திர இயல்பைப் பெற்றிருக்கின்றன என்பதை ஐரோப்பிய ஆய்வாளர்கள் கண்டறிந்திருக்கிறார்கள். இந்தப் புழு பாலித்தீனின் வேதிப் பிணைப்புகளை எளிதில் உடைக்கக்கூடியதாக இருக்கின்றது. ஸ்பானிய தேசிய ஆராய்ச்சிக் கழகத்தைச் சேர்ந்த ஃபெதெரிக்கா பெர்தோக்கீனி என்ற அறிவியலாளர் பல ஆண்டுகளுக்கு முன்பு இந்தப் பூச்சிகளின் விசித்திர இயல்புகளைத் தற்செயலாகக் கண்டறிந்தார். பெர்தோக்கீனியின் மனைவி ஒரு தேனீ வளர்ப்பாளர். தேனடைகளிலிருந்து பலமுறை புழுக்களைக் களைந்து ஒரு நெகிழி பையில் அவற்றைப் போட ஆரம்பித்தார். கூடிய விரைவிலேயே அந்தப் புழுக்களெல்லாம் நெகிழியை உண்டு அதனால், பைகளில் துளைகள் விழ ஆரம்பித்தன. இதைக் கண்டபிறகு தன் சகாக்களுடன் ஆய்வுகளை மேற்கொண்டார். அண்மையில் ‘கரண்ட் பயாலஜி’ என்ற ஆய்விதழில் அவர்கள் வெளியிட்ட ஆய்வுக்கட்டுரையில், அந்தப் புழுக்களால் நெகிழியை எப்படிச் செரிக்க முடிகிறது என்பதைக் குறித்து கண்டுபிடித்ததை விளக்கியுள்ளார்கள். உலகின் மிக மோசமான மாசுக்களில் ஒன்றான நெகிழி மேலும் மேலும் சேர்ந்துகொண்டே போவதை இந்தக் கண்டுபிடிப்பு தடுத்து நிறுத்தும் என்ற நம்பிக்கை தோன்றியிருக்கிறது. 

## மேற்கோள்கள்

பகுப்பு:வேளாண்மை நோய்ப்பூச்சிகள்
பகுப்பு:புழுக்கள்
கங்கன், மகாபாரதம்

**கங்கன்**, மகாபாரத இதிகாசத்தில் 12 ஆண்டுகள்  வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த  திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர். 

தருமர் அந்தணர் வடிவத்தில் கங்கன் எனும் பெயரில் விராட மன்னரின் அரசவை உறுப்பினராகவும் மற்றும் விராடனுடன் சொக்கட்டான் மற்றும் சதுரங்கம் ஆடும் பணியிலும் சேர்ந்தார். 

## திரௌபதி & மற்ற பாண்டவர்களின் மாறுவேடப் பெயர்கள்
விராட அரண்மனையில் திரௌபதி சைரந்திரி வேடத்திலும், அருச்சுனன் பிருகன்னளை வேடத்திலும், வீமன்  வல்லபன் வேடத்திலும்,  சகாதேவன் தந்திரிபாலன், வேடத்திலும், நகுலன் கிரந்திகன் வேடத்திலும் விராட அரண்மனைப் பணிகளில் சேர்ந்தனர்.

## விராட அரண்மனையில் கங்கன்
பாண்டவர்களின் வனவாசத்தின் 13வது ஆண்டு நிறைவுறும் காலத்தில், பாண்டவர்கள் விராட நாட்டில் தலைமறைவாக இருப்பதை ஒற்றர்கள் மூலம் உணர்ந்த துரியோதனன்,  விராட நகரத்திலிருந்து பாண்டவர்களை குறிப்பாக அருச்சுனனை வெளிக் கொணர, கர்ணன், பீஷ்மர் மற்றும் துரோணர் தலைமையில் பெரும்படையுடன் விராட நாட்டின் எல்லையில் மேய்ந்து கொண்டிருந்த ஆநிரைகளை கவர்ந்தனர். 

இச்செய்தி இடையர்கள் மூலம் விராட மன்னருக்குச் சென்ற போது,   கௌரவரப் படைகளை எதிர்கொள்ள, தன் சிறு வயது மகன் உத்தரனை அனுப்ப முயற்சிக்கையில், உத்தரனின் தேரோட்டியாக பிருகன்னளையை நியமிக்க சைரந்திரி வேண்டுகோள் விடுத்த யோசனையை கங்கனும் ஆமோதித்தார். 

போர்க் களத்தில் கௌரவர்களைக் கண்ட உத்தரன் நடுக்கம் கொண்டான். எனவே உத்தரன் தோரோட்ட, பிருகன்னளை, பீஷ்மர் முதலான கௌரவர்களை வென்று, விராட நகரத்திற்குத் திரும்பும் போது பிருகன்னளை தேரோட்டிக் கொண்டு வந்தார். 

## கங்கனின் நெற்றிக் குருதி
போரில் தன் மகன் உத்தரன் வெற்றி பெற்றதாக கருதி, உத்தரனைப் புகழ்ந்தும், பிருகன்னளையைத் தாழ்த்தியும் பேசிய விராட மன்னரை நோக்கி கங்கன், உண்மையில் போரில் வென்றது பிருகன்னளை எனக் கூற, கடுஞ்சினத்துடன் விராட மன்னர் கங்கன் மீது சொக்கட்டான் காய்களை வீசி எறிந்தார். காய்கள் கங்கனின் நெற்றியில் பட்டு, குருதி நிலத்தில் விழும் வேளையில், சைரந்திரி தன் சீலைத் தலைப்பால் தருமரின் குருதி நிலத்தில் விழாது பிடித்துக் கொண்டாள்.  

இச்செயலைக் கண்டு வியந்த விராடன், ஏன் குருதியை நீ கீழே விழாவண்ணம் சேலைத் தலைப்பால் தாங்கினாய் எனக் கேட்டதற்கு, சைரந்திரி கங்கன் உண்மையில் பாண்டவர்களில் மூத்தவனான தருமர் எனும் உண்மையைக் கூறினாள். தருமரின் இரத்தம் விராட அரண்மனையில் சிந்தினால், அவரது உடன்பிறப்புகள் விராட நாட்டையே கொளுத்தி விடுவார்கள் என்பதால், குருதியைச் சேலைத் தலைப்பில் பிடித்துக் கொண்டேன் எனக் கூறினாள். 

விராடன் தன் தவறை உணர்ந்து கங்கனிடம் (தருமரிடம்) மன்னிப்புக் கோரினார். பின் மாறுவேடத்தில் மற்ற பாண்டவர்களான வீமன் முதலானவர்கள் விராட அரண்மனையில் தங்கியிருப்பதை கங்கர் மூலம் விராடன் அறிந்து கொண்டு, அனைவருக்கும் உரிய சிறப்புகள் செய்தான்.

## இதனையும் காண்க
*விராட பருவம்

## மேற்கோள்கள்

பகுப்பு:மகாபாரதக் கதை மாந்தர்கள்
கிரந்திகன்

**கிரந்திகன்**, மகாபாரத இதிகாசத்தில் 12 ஆண்டுகள்  வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த  திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர்.  நகுலன் மாறுவேடத்தில் *கிரந்திகன்* எனும் பெயரில் விராட  நாட்டு குதிரைகளை பராமரித்தல் மற்றும் பயிற்சி அளிக்கும் பணியில் சேர்ந்தார்.
 
## திரௌபதி & மற்ற பாண்டவர்களின் மாறுவேடப் பெயர்கள்
விராட அரண்மனையில்  தருமர் அந்தணர் வடிவத்தில் கங்கன் எனும் பெயரிலும், திரௌபதி  விராட நாட்டின் பட்டத்து இராணி சுதோஷ்ணையின் கூந்தல் அலங்காரம் செய்ய  சைரந்திரி  எனும் பெயரிலும்,  அருச்சுனன் விராட இளவரசி உத்தரைக்கு நாட்டியம் கற்றுத் தர  பிருகன்னளை  எனும் பெயரிலும், வீமன்  அரண்மனை சமையல்காராக வல்லபன் எனும் பெயரிலும், சகாதேவன் விராட நாட்டின் ஆநிரைகளை காக்கும்  பணியில் தந்திரிபாலன் எனும் பெயரிலும் சேர்ந்தனர்..

## இதனையும் காண்க
*விராட பருவம்

## மேற்கோள்கள்

பகுப்பு:மகாபாரதக் கதை மாந்தர்கள்
நரசிம்ம ஜெயந்தி

**நரசிம்ம ஜெயந்தி** (Narasimha Jayanthi),  திருமாலின் நான்காவதான நரசிம்மரின்  அவதாரத் திருநாளாகும். 2017இல் நரசிம்ம ஜெயந்தி மே 9ஆம் நாள் கொண்டாடப்பட்டது. 

## நரசிம்ம ஜெயந்தி அல்லது அவதார நோக்கம்
நரசிம்ம ஜெயந்தி அல்லது நரச்சிம்ம அவதாரத்தின் முக்கிய நோக்கம், அரக்கர் குல மன்னர் இரணியகசிபின் அதர்மமான கொடுஞ்செயல்களை களைந்து பூலோகத்தில் தருமத்தை நிலைநாட்டவும், இரணியகசிபு தான் பெற்ற வரங்களின் படியும், மேலும் தனது தீவிர பக்தன் பிரகலாதன், தான் வணங்கும் விஷ்ணு தொடர்பாகக் கூறிய கூற்றை மெய்ப்பிக்கவும், திருமால் சிங்கத் தலையும், மனித உடலுடன் நரசிம்மர் வடிவத்தில், தூணைத் தகர்த்துக் கொண்டு அவதாரம் எடுத்து இரணியகசிபை வீழ்த்த வேண்டிய சூழ்நிலை உண்டானது. 

## நரசிம்ம ஜெயந்தி விழா நாள்
வடவர்களின் வைசாக மாதத்தின் வளர்பிறை, 14ஆம் நாளான்று (ஏப்ரல்-மே) இரணியகசிபை வீழ்த்தி, பூலகில் தருமத்தையும், தனது பக்தன் பிரகலாதனையும் காத்தருள நரசிம்மர் அவதரித்தாக இந்துக்கள், குறிப்பாக வைணவர்கள்  கருதுகின்றனர். இந்துக்கள் நரசிம்ம ஜெயந்தி அன்று ஒரு  நாள் விரதம் மேற்கொண்டு, நரசிம்மர் எழுந்தருளியுள்ள பெருமாள் கோயில்களுக்குச் சென்று சிறப்பு வழிபாடுகள் செய்கின்றனர். 

## மேற்கோள்கள்


## வெளி இணைப்புகள்

பகுப்பு:வைணவ சமயம்
பகுப்பு:இந்து சமய விழாக்கள்
பகுப்பு:வைணவ விழாக்கள்
பகுப்பு:பிறந்த நாட்கள்
கோவர்சின் அறிகுறி

வலது|thumb|300x300px|கோவர்ஸ் அடையாளாம்
**கோவர்சின் அடையாளம்** (*Gowers' sign*) என்பது ஒரு மருத்துவ அறிகுறியாகும். இது கால்களில் உள்ள சார்பு தசையின் பலவீனத்தை குறிக்கிறது. இடுப்பு மற்றும் தொடையின் தசை வலிமையினை பயன்படுத்தி குந்துகை நிலையில் இருந்து தங்கள் உடலை சற்றே தூக்கி  நடக்க தங்கள் கைகளை தரையில் ஊன்றி அழுத்தம் கொடுக்கின்றனர்.

இது வில்லியம் ரிச்சர்டு கோவர்ஸ் என்பரால் கண்டுபிடிக்கப்பட்டதால் அவர் பெயராலே கோவர்ஸ் அறிகுறி என்று அழைக்கப்படுகிறது. 

## அமைப்புகள்
கோவர்ஸ் அறிகுறியானது டக்கென்னி (அ) டக்னே பாரம்பரிய தசை இழப்பு நோயில் மிகுந்து காணப்படுகிறது. இது மையக்கரு தசை வலுவிழப்பு (*centronuclear myopathy*), தசைமுறுக்க வலுவிழப்பு (*myotonic dystrophy*) போன்றவற்றிலும் தசை தொடர்புடைய மற்ற நிலைகளிலும் கோவர்ஸ் அறிகுறி வெளிப்படுகிறது.

## மேலும் பார்க்க
* முதுகெலும்பு தசைநார்

## மேற்கோள்கள்

பகுப்பு:தசை தொடர்பான நோய்கள்
கூகுள் உதவியாளர்

**கூகுள் உதவியாளர்** என்பது கூகுள் நிறுவனத்தால் வெயிடப்பட்ட ஒரு மென்பொருள் ஆகும். கூகுள் இதனை மே 2016 ஆம் ஆண்டில் அறிவித்தது.

## வரலாறு
இதனை கூகிள் மேம்பாட்டாளர் மாநாடு மே 18,2016 ஆம் ஆண்டில் வெளியிட்டார். கூகிள்ஹோம், *அல்லோ* எனும் செய்தி தொடர்பு மென்பொருட்களையும் அந்தச் சமயத்தில் கூகிள் தலைமை நிர்வாக அதிகாரி திரு.சுந்தர் பிச்சை அவர்கள் இந்த இரு-வழி கூகிள் உதவியாளரினை அறிமுகம் செய்தார்..பின்னர், கூகிள் டூடுலின் தலைவரான ரியான் ஜெர்ம்கிங், கூகிள் முன்னாள் அனிமேட்டர் எம்மா கோட்ஸை போன்றோர் அதனை மேம்படுத்தினர்.
தொடக்கத்தில் அல்லோ, கூகிள் ஹோம் போன்றவற்றிற்கு மட்டும் இதனை பயன்படுத்தும் வகையில் பிக்சல் செல்லிடத் தொலைபேசியில் மட்டும் அறிமுகம் செய்யப்பட்டது..பின் 2017 ஆம் ஆண்டில் ஆண்ட்ராய்டு இயங்குதளம் மார்ஷ்மல்லோ,நொளகட் போன்றவற்றில் செயல்படும் வகையில் மாற்றி அமைக்கப்பட்டது. ஆண்ட்ராய்டு வியர் 2.0 என கூறப்படும் கடிகார மென்பொருளில் இதனை பயன்படுத்தலாம்..இது ஆண்ட்ராய்டு தொலைக்காட்சி மற்றும் அண்ட்ராய்டு ஆட்டோ இன் எதிர்கால பதிப்புகளில் சேர்க்கப்படும்.
## தொடர்பு
கூகிள் அசிஸ்டண்ட் என்பது கூகிள் நவ் போன்று தகவல்களைப் பெற முடியும், வானிலை போன்ற விவரங்களியும் பெற இயலும். ஆனாலும் இதில் இரு-வழி மூலம் தகவல்களைப்பெற முடியும் என்பது சிறப்பு. அட்டை வடிவமைப்பில் தேடல் முடிவுகள் வழங்கப்படுவதால் எளிமையாக உபயோகப்படுத்த முடியும்.
கூகிள் உதவியாளர் ஒரு ஷாப்பிங் பட்டியலை பராமரிக்க முடியும். ஆனால் இந்த அம்சமானது ஏப்ரல் 2017 ஆம் ஆண்டில் கூகிள் எக்ஸ்பிரஸ் மற்றும் கூகிள் ஹோம் பயன்பாட்டிற்கு மாற்றப்பட்டது, இதன் விளைவாக கூகிள் பெருத்த நட்டம் அடந்தது எனவே இந்த அம்சத்தினை கூகிள் உதவியாளரிடம் தக்கவைத்தது.

## வசதிகள்
கூகிள் அசிஸ்டண்ட் உதவியுடன் ஒரு பயனர் கூகிள் தேடு பொறியில் தேடலாம். ஒரு இசைக்கோப்பை இசத்து 'இது எந்த பாடல்' என வினவ முடியும். அருகில் உள்ள சுற்றுலா தளங்கள், உணவகங்கள் ஆகிய அனைத்து தகவல்களையும் பெற முடியும். தேடல் தொடர்பான சிறு சிறு உரையாடல்களையும் நிகழ்த்தலாம். கூகிள் அசிஸ்டண்ட் எட்டு குரல்களில் தற்போது உள்ளது.

## வரவேற்பு
கணிப்பொறி உலகத்தின் மார்க் ஹச்மேன் அவர்கள் கூகிள் அசிஸ்டண்ட்ஸின் பலன்களை உலகிற்கு எடுத்துரைத்தார், மேலும் இது "கார்டனா மற்றும் சிரி போன்றவற்றிற்கு சிறந்த போட்டியாக அமையும் என கூறினார்.
## இவற்றையும் காண்க
* கூகுள் எர்த்
* கூகிள் தேடல்
* கூகிள் டாக்ஸ்
* கூகுள் பிளே
* கூகிள் டாக்
* கூகிள் குரோம்

## சான்றுகள்


பகுப்பு:கூகுள் மென்பொருள்
பகுப்பு:ஆண்ட்ராய்டு மென்பொருட்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
மரம் (சீன மெய்யியல்)

சீன மெய்யியலில், **மரக்கட்டை** (*wood*, , சில சமயங்களில் **மரம்** என மொழிபெயர்க்கப்படுகிறது) அல்லது **ஆகாயம்**, வளரும் தன்மையையும், வளர்ந்து வரும் நிலையையும் உணர்த்துகிறது. வூ ஜிங் என்பதன் முதல் நிலையாக மரக்கட்டை உள்ளது. மரக்கட்டை என்பது பஞ்சபூதத்தில் யாங் என்பதில் முதல் நிலையாக இருக்கின்றது.  இது வசந்த காலத்தையும் கிழக்கு திசையையும், வியாழன் கோளையும் வண்ணங்களில் பச்சையையும்,  வானிலையில் மேகமூட்டமான நிலையையும்  மற்றும் நான்கு சின்னங்களில் நீல நிற டிராகனையும் (குயிங் லாங்)  குறிக்கிறது.

## கற்பிதங்கள்
சீன தாவோயிச சிந்தனையில், மூங்கில் போலவே ஆகாயத்தின் பண்புகளை  வலிமை மற்றும் நெகிழ்வுத்தன்மையாக  கருதப்படுகிறது. இது கதகதப்பான வெப்பம், பெருந்தன்மை, ஒத்துழைப்பு மற்றும் கருத்தியல் ஆகியவற்றின் பண்புகளுடன் தொடர்புடையது. ஆகாயத்தின் ஆளுகைக்குட்பட்ட நபர்கள் விரிவான, வெளிப்படையான மற்றும் சமூக உணர்வுடன் இருப்பார்கள்.ஆகாயம் என்பது வளர்ச்சியடைதலையும்,விரிவடைதலையும் குறிக்கின்றது.  மரத்தின் ஆரம்பம், வசந்தகால மற்றும் மொட்டுகள், உணர்ச்சி பெருக்கம் மற்றும் பிற்போக்குத்தனம் ஆகும். மரம் வளர ஈரப்பதம் தேவை.

சீன மருத்துவத்தில், மரம் என்பது கோபம் மற்றும் எதிர்மறையான உணர்வுகளுடன் தொடர்புடையது, பொறுமையுடன் கூடிய நேர்மறையான உணர்வுகள், மற்றும் குருட்டுத்தன்மை இவற்றுடனும் தொடர்புடையதாக இருக்கின்றது.

இந்த பஞ்ச பூதத்துடன் கல்லீரல் (யின்), பித்தப்பை (யாங்), கண்கள் மற்றும் தசைநார்கள் ஆகிய உறுப்புகள் தொடர்புடையதாக இருக்கின்றது.

## சோதிடம்
சீனாவின் சோதிட கலையில் மரமானது 10 திசையன் சுழற்சியை உருவாக்குவதற்காக 12 புவியீர்ப்பு கிளைகள் (அல்லது இராசயனத்தின் சீன அறிகுறிகள்) இணைந்த 10 பரலோக தண்டுகளில் (அவற்றின் யின் மற்றும் யாங் வடிவங்களில் உள்ள ஐந்து உறுப்புகள்) சேர்க்கப்பட்டுள்ளது.

யாங் மரமானது 4 என முடியும் ஆண்டுகளை குறிக்கிறது (எ.கா. 1974).

5 என முடியும் ஆண்டுகளை  (எ.கா. 1975) யின் மரம் குறிக்கின்றது 

மரம் என்பது சீன  இராசி அறிகுறிகள் புலி, முயல் மற்றும் டிராகன் ஆகியவற்றை நிர்வகிக்கிறது.

சில மேற்கு ஜோதிடர்கள் மரம் மற்றும் ஆகாயத்திற்கும் இடையிலான தொடர்பை வாதிட்டனர், இந்த ஆகாயமானது வேத கணிதத்தில் வியாழனுடன் தொடர்புடையது என்பதால் விவாதம் செய்தனர்.

## வூ ஜிங் சுழற்சி
வூ ஜிங் என்ற மறுசீரமைப்பு சுழற்சியில், நீரானது "மழை  அல்லது பனி மூலம் மரத்தை பூத்துக்குலுங்கி வளரச்செய்கிறது".இரண்டு மரத்துண்டுகள் உரசி தீயை வரவழைக்கின்றது.இந்த தீயிலேயே அந்த மரத்துண்டுகள் எரிக்கப்படுகின்றன.

வெற்றி சுழற்சியில்:

மரமானது பூமிக்கடியில் வளரும் வேர்களாலும்,பூமியின் வாழ்வாதாரத்தாலும் வளர்ச்சி அடைகின்றது. 

காற்றானது  தனது பலமான காற்றுச்சக்தியின் மூலம் பலமிக்க  பெரிய மரத்தை கூட வேரோடு சாய்த்து விடுகிறது.

## மேற்கோள்கள்

* Chinese Astrology - The Wood Element

பகுப்பு:சீன மெய்யியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பிமல் ஜலான்

**பிமல் ஜலான்** (பிறப்பு: 17 ஆகத்து, 1941) என்பவர் பொருளியல் துறை அறிஞர் மற்றும் வங்கியாளர் ஆவார். இந்திய ரிசர்வ் வங்கியின் மேனாள் தலைவராக இரண்டு முறை பதவி வகித்தவர். இந்திய மாநிலங்கள் அவையின் உறுப்பினராகவும் இருந்தவர்.

## வகித்த பதவிகள்

கொல்கத்தா பிரசிடென்சிக் கல்லூரியிலும், பின்னர் கேம்பிரிச்சுப் பல்கலைக் கழகங்களிலும் மற்றும் ஆக்சுபோர்டு பல்கலைக் கழகங்களிலும் கல்வி பயின்ற பிமல் ஜலான் 
1980 களில் இந்திய அரசின் முதன்மைப் பொருளியல் ஆலோசகராகவும், 1985- 89 களில் வங்கிச் செயலாளராகவும், 1991-92 இல் நிதி அமைச்சகத்தின்  நிதிதுறைச் செயலாளராகவும் இருந்தார். 1992 -1993 லும் 1998-2008லும் சார்பு பொருளியல் ஆராய்ச்சி தேசியக் குழுவின் தலைவராக இருந்தார். 1997 முதல் 2003 வரை இந்திய ரிசர்வ் வங்கியின் ஆளுநராக இருந்தார்.

ஐஎம்எப் மற்றும் உலக வங்கி ஆகிய பன்னாட்டு நிதி நிறுவனங்களில் இந்தியா சார்பாக உறுப்பினர் மற்றும் செயலர் பதவிகளில் இருந்தார்.

## எழுதிய நூல்கள்

பொருளியல், வங்கியியல் தொடர்பான நூல்களை எழுதியுள்ளார். இந்தியப் பொருளியல் சிக்கல்கள், 21 ஆம் நூற்றாண்டு ஆயத்த இந்தியப் பொருளியல் கொள்கை போன்ற நூல்களை எழுதியுள்ளார்.

## சான்றாவணம்

பகுப்பு:இந்திய ரிசர்வ் வங்கியின் ஆளுநர்கள்
பகுப்பு:வாழும் மக்கள்
பகுப்பு:1941 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
இந்திய அரசின் தலைமைப் பொருளாதார ஆலோசகர்கள்
எச். வி. ஆர். அய்யங்கார்

**எச். வி. ஆர். அய்யங்கார்** ( Haravu Venkatanarasimha Varadaraja Iyengar) என்பவர் இந்திய ரிசர்வ் வங்கியின் ஆறாவது ஆளுநராக மார்ச்சு 1957 முதல் 1962 பிப்ரிவரி வரை  பதவி வகித்தவர். 

## பணிகள்

இந்திய சிவில் சேவைப் பணியில் சேர்ந்த எச் வி ஆர் அய்யங்கார் மாநில வைப்பகத் தலைவராகவும் பணியாற்றியுள்ளார்.
இவர் ரிசர்வ் வங்கியில் ஆளுநராக இருந்த காலகட்டத்தில் இந்திய அரசு அணா, பைசா என்ற நாணய முறையிலிருந்து புதிய தசம முறைக்கு மாற்றியது.   இவருக்கு இந்திய அரசு பத்ம விபூசண் விருது வழங்கிக் கவுரவித்தது 

## எழுத்துப்பணி

தம் பணி ஓய்வுக்குப் பிறகு பொருளியல் மற்றும் வங்கிப் பொருளியல் தொடர்பான கட்டுரைகள் எழுதிவந்தார். 2002 ஆம் ஆண்டில் இவரது நூற்றாண்டை ஒட்டி அக்கட்டுரைகளை மகள் இந்திராவும் மருமகன் பிபின் படேலும் தொகுத்து, ஒரு நூலாகப்  பதிப்பித்து வெளியிட்டார்கள்.

## சான்றாவணம்

பகுப்பு:இந்திய ரிசர்வ் வங்கியின் ஆளுநர்கள்
பகுப்பு:பத்ம விபூசண் விருது பெற்றவர்கள்
பகுப்பு:1902 பிறப்புகள்
பகுப்பு:1978 இறப்புகள்
சியைசெல் சோதனை

**சியைசெல் அறுதியிடல் அல்லது சியைசெல் சோதனை** *(Zeisel determination or Zeisel test)* என்பது ஒரு வேதிப்பொருளில் எசுத்தர்கள் அல்லது ஈதர்கள் இருப்பதைக் கண்டறியும் சோதனையாகும். செக் நாட்டு வேதியியலர் சைமன் சியைசெல் (1854–1933). கண்டறிந்த காரணத்தால் இவ்வினை சியைசெல் சோதனை என்ற பெயரால் அழைக்கப்படுகிறது.

இப்பண்பறி பகுப்பாய்வு சோதனையில், சோதனைக்குழாயில் எடுத்துக் கொள்ளப்பட்ட மாதிரி உப்பானது முதலில் அசிட்டிக் அமிலம், ஐதரசன் அயோடைடு கலவையுடன் சேர்த்து வினைப்படுத்தப்படுகிறது. இதனால் ஈதர் அல்லது எசுத்தர் மூலக்கூறு பிளவடைந்து ஆல்க்கைல் ஆலைடு ஆகவும் முறையே ஆல்ககால் அல்லது ஒரு கார்பாக்சிலிக் அமிலமாகவும் மாறுகிறது. 
  
கலவையை சூடுபடுத்துவதால், சோதனைக்குழாயின் மேற்புறத்திலுள்ள தெவிட்டிய பாதரச(II) அயோடைடு காகிதத்துடன் உருவாகும் வாயுக்கள் வினைபுரியும் வாய்ப்பு ஏற்பட்டு சிவப்பு அல்லது மஞ்சள் நிறம் உருவாகிறது.

ஒரு பொருளிலுள்ள மெத்தாக்சி குழுக்களின் (-OCH3) எண்ணிக்கையை உறுதி செய்யவும் இவ்வினை பயன்படுத்தப்படுகிறது. இவ்வினையில் அயோடோமெத்தேனுடன் வெள்ளி நைட்ரேட்டு கரைலைச் சேர்த்து காய்ச்சி வடித்தல் செய்யும்போது வெள்ளி அயோடைடு உருவாகிறது. வீழ்படிவை வடிகட்டி நிறையறிதல் மூலம் அயோடின் அணுக்களின் எண்ணிக்கையையும் மெத்தாக்சி குழுக்களின் எண்ணிக்கையையும் உறுதிசெய்ய முடியும்.

## செயற்கை பயன்பாடுகள்

## மேற்கோள்கள்

## புற இணைப்புகள்
* Experimental procedure with anisole and methylbenzoate 

பகுப்பு:வேதியியல் பரிசோதனைகள்
வினைவேகச் சமன்பாடு

ஒரு வேதிவினையின் **வினைவேகச் சமன்பாடு** (Rate equation) அல்லது **வினைவேக விதி** (Rate law) என்பது வினைவேகத்தையும் வினைபடுபொருள்களின் செறிவையும் (அல்லது அழுத்தத்தையும்) இணைக்கும் ஒரு சமன்பாடு ஆகும். இச்சமன்பாட்டில் வினைவேகக் கெழு என்னும் மாறிலிகளும் இருக்கும்.

பல வகையான வேதிவினைகளுக்கும் வினைவேகச் சமன்பாட்டை அடுக்கு விதி கொண்டு குறிக்கலாம்.

: r\; =\; k[\mathrm{A}]^x[\mathrm{B}]^y

இதில் [A] என்பதும் [B] என்பதும் முறையே அப்பொருள்களின் செறிவைக் குறிக்கும். (மோல்&nbsp;லிட்டர்−1)

*x, y* என்பவை பரிசோதனையின் மூலம் நிர்ணயிக்கப்படுகின்றன. *k* என்பது வினைவேக மாறிலியாகும். இதன் மதிப்பு வெப்பநிலை, பரப்பு, அயனிய ஆற்றல், ஆகியவற்றைப் பொறுத்து அமையும்.

## மேற்கோள்கள்

பகுப்பு:வேதி வினைவேகவியல்
பகுப்பு:வேதி வினைகள்
வினைவேக மாறிலி

வேதி வினைவேகவியலில் **வினைவேக மாறிலி** (Reaction rate constant) அல்லது **வினைவேகக் கெழு** (Reaction rate coefficient), *k*, என்பது வேதிவினையின் வேகத்தைக் குறிக்கும் ஒரு மாறிலியாகும்.

A, B என்னும் இரண்டு வினைபடுபொருள்கள் வேதிவினையின் காரணமாய் C என்னும் வினைவிளைபொருளை விளைவிக்கிறது என்றால், 
:*a*&nbsp;A + *b*&nbsp;B → *c*&nbsp;C

வினைவேகத்தைப் பின்வரும் சமன்பாட்டின் மூலம் குறிக்கலாம்.

:r = k(T)[\mathrm{A}]^m [\mathrm{B}]^{n}

இங்கே *k*(*T*) என்பது வினைவேக மாறிலியாகும். அது வெப்பநிலையைப் பொறுத்து மாறும் இயல்புடையதாகும். [A] மற்றும் [B] வினைபடுபொருள்களின் செறிவைக் குறிக்கும். *m,n* என்பவை பரிசோதனையின் வழியாகக் கண்டறியலாம்.

## இவற்றையும் பார்க்கவும்
*வினை வேகம்
*வினைவேகச் சமன்பாடு
*வேதியியற் சமநிலை

## மேற்கோள்கள்

பகுப்பு:வேதி வினைவேகவியல்
மான்செஸ்டர் குண்டுவெடிப்பு 2017

ஐக்கிய இராஜ்ஜியத்தின் மான்செஸ்டர் நகரில் இசைக்கச்சேரி நடந்த *மான்செஸ்டர் அரீனா* பகுதியில் நடந்த குண்டு வெடிப்பில் 22 பேர் கொல்லப்பட்டனர் மேலும் 59 பேர் காயமடைந்தனர்.

## தாக்குதல்
22 மே, 2017 அன்று உள்ளூர் நேரப்படி 22:33 மணியளவில் 21,000 பார்வையாளர்களைக் கொண்ட இசைக்கச்சேரி முடிந்ததும் நடந்த இத்தாக்குதல் ஒரு தீவிரவாதத் தாக்குதல் என சந்தேகிக்கப்படுகிறது.

## பாதிக்கப்பட்டோர்
இத்தாக்குதலில் பொதுமக்கள் 22 மற்றும் தாக்குதல்தாரி ஒருவர் உட்பட 23 பேர் மரணமடைந்தனர். பொதுமக்களில் குழந்தைகள் உட்பட 59 பேர் காயமடைந்தனர்.

## தாக்குதல்தாரி
இத்தாக்குதலை நடத்தியவர் லிபிய வம்சாவளியைச் சார்ந்த *சல்மான் அபிடி* (Salman Abedi), 22 வயதுடைய இவர் ஐக்கிய இராஜ்ஜியத்தைப் பிறப்பிடமாகக் கொண்டவர் ஆவார். தாக்குதல்தாரி தற்கொலைக் குண்டை வெடிக்கச் செய்ததின் மூலம் தனியாக இத்தாக்குதலை மேற்கொண்டார் என காவல்துறை தெரிவித்தது.

## பின் நிகழ்வுகள்
இக்குண்டுவெடிப்பை தீவிரவாதச் செயலாகக் கருதுவதாக காவலர்கள் தெரிவித்தனர். 7 ஜீலை 2005 ம் ஆண்டிற்குப் பின்னர் நடத்தப்பட்ட மோசமான தாக்குதலாக இது கருதப்படுகிறது. அமெரிக்க அதிகாரிகள் இத்தாக்குதலைத் தீவிரவாதத் தாக்குதலாகக் கருதுவதாக தகவல் வெளியாகியுள்ளது. தாக்குதல் நடந்த இடத்தின் அருகிலுள்ள *மான்செஸ்டர் விக்டோரியா தொடருந்து நிலையம்* அதன் சேவைகளை ரத்து செய்து, பொதுமக்கள் வெளியேற்றப்பட்ட பின்னர் உடனடியாக மூடப்பட்டது.

## மேற்கோள்கள்

பகுப்பு:2017 நிகழ்வுகள்
பகுப்பு:படுகொலைகள்
பத்மசா நாயுடு

**பத்மசா நாயுடு**( Padmaja Naidu 1900-2 மே 1975) என்பவர் இந்தியத் தேசியக் காங்கிரசின் பிரமுகரும் சரோசினி நாயுடுவின் மகளும் ஆவார். தமது 21 ஆம் அகவையில் இந்தியத் தேசியு காங்கிரசில் சேர்ந்த பத்மசா 1920 இல் நடந்த ஒத்துழையாமை இயக்கத்தில் இணைந்தார்.

## பதவிகள்

இந்தியா விடுதலை  அடைந்த பின்னர் மேற்கு வங்க ஆளுநராக அமர்த்தப்பட்டார். 1956 முதல் 1967 வரை இப்பதவியில் இருந்தார்.
சவகர்லால் நேருவுடன் அன்புடனும் நெருக்கமாகவும் இருந்தார். செஞ்சிலுவைச் சங்க இயக்கத்தில் ஈடுபடுத்திக் கொண்டார். 
வங்க தேசப் போரின்போது போர் அகதிகளுக்கு இவர் தலைமையில் செஞ்சிலுவை சங்கம்  உதவிகள் செய்தது.

பாரத் சேவக் சமாஜ்,  அனைத்திந்திய கைவினைப்பொருள்கள் போர்டு, மற்றும் நேரு நினைவு நிதி போன்ற அமைப்புகளில் பொறுப்பு வகித்திருந்தார். 

## நினைவு கூர்தலும் விருதும்

டார்சிலிங்கில் உள்ள இமாலய விலங்கியல் பூங்காவுக்கு இவரது நினைவைப் போற்றும் வகையில் இவருடைய பெயரைச் சூட்டியுள்ளார்கள். 
1962 ஆம் ஆண்டில் இவருக்கு பத்ம விபூசண் விருது வழங்கப்பட்டது.

## சான்றாவணம்

பகுப்பு:இந்தியப் பெண் மாநில ஆளுநர்கள்
பகுப்பு:1900 பிறப்புகள்
பகுப்பு:1975 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
கறம்பக்குடி வட்டம்

** கறம்பக்குடி வட்டம்**, தமிழ்நாட்டின் புதுக்கோட்டை மாவட்டத்தில்  உள்ள பதினோரு வருவாய்  வட்டங்களுள் ஒன்றாகும்.இந்த வட்டத்தின் தலைமையகமாக கறம்பக்குடி நகரம் உள்ளது. இந்த வட்டத்தில் *மலையூர்* மற்றும் கறம்பக்குடி என இரண்டு உள்வட்டங்களும் 50 வருவாய் கிராமங்களும் உள்ளன. இவ்வட்டத்தில் கறம்பக்குடி ஊராட்சி ஒன்றியம் அமைந்துள்ளது.

## மக்கள்தொகை
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம்   110,604  மக்கள்தொகை கொண்டது. மக்கள்தொகையில் 54,694 ஆண்களும், 55,910 பெண்களும் உள்ளனர். 24,980  குடும்பங்கள்  கொண்ட இவ்வட்ட மக்கள்தொகையில்  86.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.75% மற்றும் பாலின விகிதம் 1,000 ஆண்களுக்கு,  1,022 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   13404  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 927 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 29,157 மற்றும் 8 ஆகவுள்ளனர். மக்கள்தொகையில் இந்துக்கள் 90.72%, இசுலாமியர்கள் 5.83%, கிறித்தவர்கள் 3.35% மற்றும் பிறர் 0.09% ஆகவுள்ளனர்.

## மேற்கோள்கள்

பகுப்பு:புதுக்கோட்டை மாவட்ட வட்டங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பொன்னமராவதி வட்டம்

**பொன்னமராவதி  வட்டம்** (*Ponnamaravathi taluk*)  தமிழ்நாட்டின் புதுக்கோட்டை மாவட்டத்தில்  உள்ள 12  வட்டங்களில் ஒன்றாகும். இந்த வட்டத்தின் தலைமையகமாக பொன்னமராவதி நகரம் உள்ளது.

இந்த வட்டத்தின் கீழ் காரையூர், அரசமலை, பொன்னமராவதி என 3 உள்வட்டங்களும்  49 வருவாய் கிராமங்களும் உள்ளன

## மக்கள்தொகையியல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம்  108,479  மக்கள்தொகை கொண்டது. மக்கள்தொகையில்  53,788  ஆண்களும், 54,691 பெண்களும் உள்ளனர்.  27,104  குடும்பங்கள்  கொண்ட இவ்வட்ட மக்கள்தொகையில்     கிராமப்புறங்களில்  88.3%  வாழ்கின்றனர். இவ்வட்டத்தின் எழுத்தறிவு 74.36%  மற்றும் பாலின விகிதம் 1,000 ஆண்களுக்கு,  1,017 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  11444  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு   945  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே  17,453
மற்றும் 1 ஆகவுள்ளனர். மக்கள்தொகையில் இந்துக்கள்  94.19%, இசுலாமியர்கள் 4.87%, கிறித்தவர்கள் 0.84% மற்றும் பிறர் 0.03%ஆகவுள்ளனர்.

## மேற்கோள்கள்

பகுப்பு:புதுக்கோட்டை மாவட்ட வட்டங்கள்
பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தி. இலக்குமணப்பிள்ளை

**தி. இலக்குமணப்பிள்ளை** (1864 - 1950) 19 ஆம் நூற்றாண்டில் நாடகத்தமிழ், இசைத்தமிழ் வளர்ச்சிக்குத் தொண்டாற்றியவர்களுள் குறிப்பிடத்தக்கவர்.

## பிறப்பும் இளமையும்
இலக்குமணப்பிள்ளை திருவாங்கூர் மன்னர் அரண்மனையில் கணக்கராகப் பணியாற்றிய திரவியம்-வள்ளியம்மாளுக்கு மகனாக 1864 ஆம் ஆண்டு பிறந்தார். தொடக்கக் கல்வியைத் திண்ணைப் பள்ளியில் பயின்றார். இளம்பருவத்தில் தேவாரப் பாடல்களை மனப்பாடம் செய்து இசையுடன் பாடுவதில் ஆர்வம் கொண்டார். ஐயா பாகவதர் என்பாரிடம் வீணை கற்றார். இவரின் இசைப் புலமை அறிந்த பலரும் இவரிடம் இசை பயின்றனர். தந்தையைப் போலவே இவரும் திருவனந்தபுரம் அரசாங்கத்தில் பணியாற்றியுள்ளார்.

## இயற்றிய நூல்கள்
இவர் ஆங்கிலமொழி புலமைமிக்கவர். தாம் திண்ணைப் பள்ளியில் படித்த வரலாற்றை ஆங்கிலக் கவிதையாக எழுதியுள்ளார்.

### நாடக நூல்கள்
* அருமையாள்
* இரவிவர்மா நாடகம்.

### செய்யுள் நூல்
**நினைவாட்சி* எனும் செய்யுள் நூலை 1904 ஆம் ஆண்டு வெளியிட்டார்.

### மொழிபெயர்ப்பு பணிகள்
இவர் கிரேக்கமொழி நாடகத்தை, *வீலநாடகம்* எனும் பெயரில் ஆங்கிலத்திலும், சேக்சுபியரின் சிம்பலின் நாடகத்தை, *சத்தியவதி* எனும் பெயரில் தமிழிலும் மொழிபெயர்த்துள்ளார்.

## இசைப் பணிகள்
*சென்னை மாகாணத் தமிழ்ச் சங்கம்* என்ற அமைப்பு நடத்திய மாநாட்டைத் தொடங்கி வைத்த இவர், அம்மாநாட்டில் தமிழின் இசைவளம் பற்றி சொற்பொழிவாற்றியுள்ளார். மாநாட்டு நிறைவில் இவருக்கு, *இசைத் தமிழ்ச் செல்வர்* என்ற பட்டமும் வழங்கப்பெற்றது.

##### மறைவு
தமது 86 ஆவது வயதில் 1950 ஆம் ஆண்டு இவர் காலமானார்.

## உசாத்துணைகள்
* சி. இலக்குவனார், "கழகப் பைந்தமிழ் இலக்கிய வரலாறு", கழக வெளியீடு.
* பெரியபெருமாள், "தமிழ் வளர்த்த நல்லறிஞர்கள்"- மதி நிலையம்.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1864 பிறப்புகள்
பகுப்பு:1950 பிறப்புகள்
பகுப்பு:தமிழறிஞர்கள்
பகுப்பு:தமிழக எழுத்தாளர்கள்
பகுப்பு:இந்தியத் தமிழ் நாடகாசிரியர்கள்
பகுப்பு:இந்திய மொழிபெயர்ப்பாளர்கள்
பகுப்பு:திருவனந்தபுரம் மாவட்ட மக்கள்
ஜோனாத்தான் ஓஹாயான்

**ஜோனாத்தன் லிசு ஓகாயான்** (*Jonathan Ohayon*) ( சனவரி 10, 1972) என்பவர் கனடா நாட்டின் ஒன்றாரியோ மாகாணத்தில் உள்ள தொராண்டோவைச் சேர்ந்த ஒரு தடகள வீரராவர். இவர் வில்வித்தையில் போட்டியிடுகிறார். கண்ணாடிக் கலைஞரான இவர் எழுத்தாளர் ஜோசப் லிஸ்ஸின் பேரன் ஆவார்.

2004 கோடைக்கால ஒலிம்பிக் விளையாட்டுப் போட்டியில் ஆண்களுக்கான தனிநபர் ஒற்றையர் பிரிவில் வில்வித்தைப் போட்டியில் ஓகாயான் கலந்துகொண்டார். இவர் முதல்நிலைச் சுற்றில் தோல்வியடைந்து, 47வது இடத்தைப் பெற்று போட்டியிலிருந்து வெளியேறினார்.

## மேற்கோள்கள்
*Jonathan Ohayon's profile at the Canadian Olympic Committee
*sports-reference 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:கனடிய விளையாட்டு வீரர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. ஆர். தாமோதரன்

**முனைவர் டி. ஆர். தாமோதரன்** (Dr. T. R. Damodharan),  மதுரையைச் சேர்ந்த இவர், சமஸ்கிருத மொழியில் பட்டமேற்படிப்பும், முனைவர் பட்டமும் பெற்றவர். மதுரை  மதுரை சௌராஷ்டிரா கல்லூரியில் சமஸ்கிருத மொழி பேராசிரியராக பணி புரிந்து ஓய்வு பெற்றவர். 2015இல் சாகித்திய அகாதமியின் பாஷா சம்மான் விருது பெற்றவர்.

## படைப்புகள்
*அங்கீகரிக்கப்படாத இந்திய மொழிகளில் ஒன்றான சௌராட்டிர மொழியின் வளர்ச்சிக்காக தமிழ் -  ஆங்கிலம் – சௌராஷ்டிரம் அகராதி வெளியிட்டுள்ளார்.
*வேங்கடரமண பாகவதர் வாழ்க்கை, பங்களிப்புகள் குறித்தான நூலை எழுதி வெளியிட்டுள்ளார். 
* சௌராஷ்டிரா மொழியை இளந்தலைமுறையினர் கற்றுக் கொள்வதற்காக  **சௌராஷ்டிரா சுழிக்கினி** எனும் நூலை எழுதியுள்ளார். 

### பிற படைப்பாளர்களுடன் சேர்ந்து எழுதிய நூல்கள்
*  நடனகோபாலநாயகி சுவாமிகள் வாழ்க்கை சரிதம்
*  *சௌராஷ்டிர வியாசர்*
*  *ஆஸ்த்தோ*
*  *சௌராஷ்டிர தத்தா*

## பாஷா சம்மான் விருது
அங்கீகாரம் இல்லாத இந்திய மொழிகளின் வளர்ச்சிக்காகப் பெரிதும் பாடுபட்டவர்களுக்கு, ரூபாய் ஒரு இலட்சம், செப்புப் பட்டயம் மற்றும் சான்றிதழுடன் கூடிய சாகித்திய அகாதமியின் பாஷா சம்மான் விருது மதுரை டி. ஆர். தாமோதரனுக்கும், கோயம்புத்தூர் சரோஜா சௌந்திரராஜனுடன் சேர்த்து கூட்டாக 21 டிசம்பர் 2016 அன்று வழங்கப்பட்டது. 

## இதனையும் காண்க
* கே. ஆர். சேதுராமன்
* தாடா. சுப்பிரமணியன்
* டி. எஸ். சரோஜா சௌந்தரராஜன்
* சாகித்திய அகாதமியின் பாஷா சம்மான் விருது

## மேற்கோள்கள்

பகுப்பு:சௌராட்டிர நபர்கள்
டி. எஸ். சரோஜா சுந்தரராஜன்

**சரோஜா சுந்தரராஜன்**, கோயம்புத்தூர் நகரத்தில் வாழும்,  சௌராட்டிர மொழியில் புலமை பெற்ற பெண்மணியாவர். இவர் சிறந்த  மொழிபெயர்ப்பாளர், எழுத்தாளர், பாடகர் எனும் பன்முகங் கொண்டவர். 
சௌராஷ்டிரா மொழி, எழுத்து, இலக்கியம் மற்றும் கலாச்சாரம் வளர்ச்சிக்காக செயல் ஊக்கம் கொண்டவர். தமிழ் மற்றும் சமஸ்கிருத மொழியின் இலக்கிய நூல்களை சௌராஷ்டிரா மொழியில் மொழிபெயர்த்துள்ளார்.  2015இல் சாகித்திய அகாதமியின் பாஷா சம்மான் விருது பெற்றவர்.

## சௌராஷ்டிரா மொழியில் படைப்புகள்
* தேவி மகாத்மியம் 
* யோகிந்துருன் மொன்னு சிங்காரு லாதூன்
* லலிதா சகஸ்ரநாமம்
* சௌந்தர்ய லஹரி
* கனகதார தோத்திரம்
* கந்தசஷ்டி கவசம்
* சௌராஷ்டிரா ஜெகத்குரு ஸ்ரீ நடனகோபால நாயகி சுவாமிகள் மற்றும் கீர்த்தனைகள்

## பாஷா சம்மான் விருது
அங்கீரம் இல்லாத இந்திய மொழிகளின் வளர்ச்சிக்காக பெரிதும் பாடுபட்டவர்களுக்கு வழங்கப்படும் ரூபாய் ஒரு இலட்சம்,  செப்புப் பட்டயம் மற்றும் சான்றிதழுடன் கூடிய சாகித்திய அகாதமியின் பாஷா சம்மான் விருது  மதுரை டி. ஆர். தமோதரனுடன் கூட்டாக , கோயம்புத்தூர்  சரோஜா சௌந்தரராஜனுக்கு  21 டிசம்பர் 2016 அன்று வழங்கப்பட்டது. 

## இதனையும் காண்க
* டி. ஆர். தாமோதரன்
* கே. ஆர். சேதுராமன்
* தாடா. சுப்பிரமணியன்

## மேற்கோள்கள்

## வெளி இணைப்புகள்
* சரோஜா சுந்தரராஜன் வழங்கும்  சௌராஷ்டிரர் & மொழி வரலாறு – காணொலி
பகுப்பு:சௌராட்டிர நபர்கள்
பகுப்பு:கோவை மக்கள்
உயர மருட்சி

thumb|உயரத்திலிருந்துப் பார்க்கும் காட்சி
**உயர மருட்சி** (Acrophobia) என்பது உயரத்தினால் ஏற்படும் அதீத பயம் அல்லது அச்சக் கோளாறு ஆகும். இக்குறைபாடு உள்ளவர்கள் குறைந்த அளவு உயரத்திலேயே உயர மருட்சியை உணர்கிறார்கள். பெரும்பாலான மக்கள் உயரமான இடங்களுக்கு செல்லும்போது ஒரு வித பய உணர்வை இயற்கையாகவே உணர்கிறார்கள் இதை விழுந்து விடும் பயம் (fear of falling) என்று அழைக்கபடுகிறது.

மாறாக குறிப்பிட்ட சதவித மக்கள் உயரமான இடங்களுக்கு போகும்போது உயர மருட்சியை உணர்வதில்லை இவர்களை உயரத்திற்கான சிரம் உடையவர்கள்  (head for heights) என அழைக்கபடுகிறார்கள். மலை ஏற்ற விளையாட்டு, காற்றாலை  மற்றும் வானளாவிகளை (sky crappers) கட்டுதல், பராமரித்தல் போன்ற பணிகளுக்கு இவர்கள் ஏற்றவர்களாக கருதபடுகிறார்கள்.

உயரமான பகுதிகளுக்கு சென்று உயர மருட்சியல் பாதிக்கப்பட்டவர்கள் பீதி தாக்குதலுக்கு உட்பட்டு உடனடியாக பாதுகாப்பாக கீழே செல்ல வேண்டும் என்ற கிளர்ச்சி உணர்வை பெறுகிறார்கள். சுமார் இரண்டு முதல் ஐந்து சதவித மக்கள் உயர மருட்சி குறைபாட்டினால் பாதிக்கப்பட்டுள்ளதாக ஆய்வு முடிவுகள் தெரிவிக்கன்றன இதில் பெண்கள் ஆண்களை போல இரண்டு பங்கு அதிகமாக பாதிக்கப்பட்டுள்ளனர்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அச்சக் கோளாறு
2-பைபெரிடினோன்

**2-பைபெரிடினோன்** (*2-Piperidinone*), **2-பைபெரிடோன்** (*2-piperidone*) அல்லது **δ-வலரோலாக்டம்** (*δ-valerolactam*) என்ற வேதிப்பொருள்  லாக்டம் என்ற பிரிவில் வகைப்படுத்தப்படுகிறது. மற்ற வேதிப்பொருட்கள் தயாரிப்பில் இதுவோர் இடை நிலைப்பொருளாகப் பயன்படுகிறது.

## மேற்கோள்கள்

பகுப்பு:லாக்டம்கள்
இட்டோசி நொசாகி

thumb|வலது
**இட்டோசி நொசாகி** *(Hitoshi Nozaki 野崎 一 Nozaki Hitoshi?)* 1922 ஆம் ஆண்டில் பிறந்த ஒரு சப்பானிய வேதியியல் அறிஞராவார். இவர் கரிம வேதியியல் துறையில் நிபுணராக விளங்கினார். சப்பானிய கரிம வேதியியல் துறையின் தலைவராகச் செயல்பட்டார். நொசாகி-இயாமா கிசி வினையின் கண்டுபிடிப்பாளர்களில் இவரும் ஒருவராவார். ஓய்வுபெற்ற சிறப்புநிலைப்  பேராசிரியாக தற்போது கியோட்டோ பல்கலைக் கழகத்தில் பணிபுரிந்து வருகிறார்.

## வாழ்க்கை

சப்பானிலுள்ள ஒகாயாமாவில் 1922 இல் நொசாகி பிறந்தார். தன்னுடைய பட்டப்படிப்பையும் முனைவர் பட்டத்தையும் கியோட்டோ இம்பெரியல் பல்கலைக்கழகத்தில் பெற்றார்.

## பங்களிப்புகள்
சப்பானியப் போருக்குப் பிந்தைய பொருளாதார மேம்பாட்டு அதிசயத்தின் போது, இட்டோசி நொசாகி கரிம வேதியியல் துறையின் பலபிரிவுகளில் முன்னணி வகித்தார். 
*டெர்ப்பீன் அடிப்படையிலான செயற்கை கார்பாக்சிலிக் நேர்மின்னயனி
*நொசாகி-இயாமா-கிசி வினை

## முக்கியமான மாணவர்கள்
*ரியொகி நொயோரி: 2001 நோபல் பரிசு வென்றவர். 
*யோசிட்டோ கிச்சி: ஆர்வார்டு பல்கலைக்கழகப் பேராசிரியர்.

## விருதுகள்

*1979 சப்பானின் வேதியியல் சங்க விருது
*1986 சப்பான் அகாதெமியின் இம்பீரியல் பரிசு 
*1986 பதக்கமும் கருஞ்சிவப்பு மைப்பட்டையும்
*1992 புனிதப் புதையல் விருது
*1993 சப்பானின் செயற்கை கரிம வேதியியல் விருது
*1999 சப்பான் அகாதெமியின் உறுப்பினர் கௌரவம்

## மேற்கோள்கள்

## வெளி இணைப்புகள்
* 野崎 一 Hitoshi Nozaki | Chem-Station (ケムステ)

பகுப்பு:வாழும் மக்கள்
பகுப்பு:1922 பிறப்புகள்
பகுப்பு:சப்பானிய அறிவியலாளர்கள்
பாஷா சம்மான்

**பாஷா சம்மான்**, அங்கீகாரம் பெற்ற 24 இந்திய மொழிகளைத் தவிர, பிற இந்திய மொழிகளின் வளர்ச்சிக்காகப் பாடுபட்டவர்களில் நான்கு பேரைத் தேர்ந்தெடுத்து ஆண்டுதோறும் சாகித்திய அகாதமி நிறுவனம் ரூபாய் ஒரு இலட்சமும், ஒரு செப்புப் பட்டயமும் மற்றும் ஒரு சான்றிதழும் வழங்கி பாராட்டுகிறது.  இவ்விருது 1996-ஆம் ஆண்டு முதல் சாகித்திய அகாதமியால் வழங்கப்படுகிறது.

## விருது வழங்கும் நடைமுறை
அரசால் அங்கீகரிக்கப்படாத இந்திய மொழிகளில் இரண்டு அறிஞர்களுக்கும் மற்றும்  பாரம்பரிய மற்றும் இடைக்கால இலக்கிய வளர்ச்சிக்காகத் தொண்டு புரிந்தவர்களில் இருவருக்கும் ஆண்டுதோறும் பாஷா சம்மான்  வழங்கப்படுகிறது. 

## பாஷா சம்மான் விருது பெற்றவர்கள்
தமிழ்நாட்டில் சௌராட்டிர மொழி, இலக்கியம், பண்பாட்டு வளர்ச்சிக்காக 1996-இல் கே. ஆர். சேதுராமன் மற்றும் தாடா. சுப்பிரமணியம் ஆகியோர் கூட்டாகவும், 2015-இல் டி. ஆர். தாமோதரன் மற்றும் டி. எஸ். சரோஜா சௌந்தரராஜன் ஆகியோர் கூட்டாகவும் பாஷா சம்மான் பெற்றனர். 

## இதனையும் காண்க
* கே. ஆர். சேதுராமன்
* தாடா. சுப்பிரமணியம்
* டி. ஆர். தாமோதரன்
* டி. எஸ். சரோஜா சௌந்தரராஜன்

## மேற்கோள்கள்


## வெளி இணைப்புகள்
*
பவபூதி

**பவபூதி** (Bhavabhuti) ()  இந்தியாவின் எட்டாம் நூற்றாண்டின் சமஸ்கிருத மொழி நாடகங்கள் மற்றும் கவிதைகளால் நன்கறியப்பட்ட அறிஞர் ஆவார்.
பவபூதி, தற்கால மகாராஷ்டிர மாநிலத்தின் விதர்பா பிரதேசத்தின்  கோந்தியா மாவட்டத்தில் உள்ள பத்மபுரம் எனும் ஊரில் நீலகண்டர் – ஜதுகாமி இணையருக்கு பிறந்தவர். இவரின் இயற்பெயர்  *ஸ்ரீகண்ட நீலகண்டன்*  ஆகும். இவரது குருவின் பெயர் *பரமஹம்ச தயாநிதி* ஆவார்.

பவபூதி, கன்னோசி மன்னர் யசோவர்மனின்  அரசவைக் கவிஞராக இருந்ததாகக் கருதப்படுகிறார்.

## பவபூதியின் படைப்புகள்
* *மகாவீரசரித்திரம் (Mahaviracharita)*  (பால காண்டத்து இராமரின் வீரத்தை விளக்கும் நூல் 
* *மாலதிமாதவன்* (மாலதி – மாதவனின் காதல் கதை) 
* *உத்தரராமசரித்திரம் (Uttararamacarita)*  (உத்தர காண்ட இராமரின் சரித்திரத்தைக் கூறும் நூல்

## மேற்கோள்கள்


## வெளி இணைப்புகள்
*The *Uttara Rama Charita* of Bhavabhuti. With Sanskrit commentary by Pandit Bhatji Shastri Ghate of Nagpur and a close English translation by Vinayak Sadashiv Patvardhan. The Nyaya Sudha Press, Nagpur 1895 https://books.google.com/books?id=XxMpAAAAYAAJ&printsec=frontcover&dq=intitle:uttara+intitle:rama+intitle:charita&hl=en&sa=X&ei=G-g3T6JYzsexAs6h7PoB&ved=0CDgQ6AEwAQ#v=onepage&q=intitle%3Auttara%20intitle%3Arama%20intitle%3Acharita&f=false
*Rama's later history or *Uttara-Ram-Charita* of Bhavabhuti. Critically edited with notes and an English transltation by Shripad Krishna Belvalkar. Harvard University Press 1915 https://books.google.com/books?id=9t7TAAAAMAAJ&printsec=frontcover&dq=rama%27s+later+history+uttara+rama+charita&hl=en&sa=X&ei=pRMKT8TnBcKNsQKd8NmQCg&ved=0CDcQ6AEwAQ#v=onepage&q=rama%27s%20later%20history%20uttara%20rama%20charita&f=false

பகுப்பு:சமசுகிருத அறிஞர்கள்
பகுப்பு:இந்தியக் கவிஞர்கள்
பகுப்பு:சமசுகிருத நூலாசிரியர்கள்
மணிபாய் தேசாய்

**மணிபாய் தேசாய்** (27 ஏப்பிரல் 1920- 1993) என்பவர் காந்தியவாதி, சமூகச் செயற்பாட்டாளர் மற்றும் கிராம வளர்ச்சியில் ஈடுபட்டவர்.

## பணிகள்

கிராமச் சூழ்நிலையில் பிறந்து வளர்ந்தாலும் அறிவியலில் பட்டம் பெற்று இருந்தார். மகாத்மா காந்தியிடம் அன்பு கொண்டு அவரது கொள்கைகளில் நாட்டம் கொண்டார். 1946 ஆம் ஆண்டில் புனே அருகில் உருலி கஞ்சன் என்ற சிற்றூருக்கான முன்னேற்றங்களைச் 
செய்யுமாறு மகாத்மா காந்தி, மணிபாய் தேசாயிடம் சொன்னார். அதன்படி மணிபாய் அங்குப் போய் கிராமச்  சேவை செய்தார்.

இயற்கை மருத்துவத்தைப் பரப்ப ஓர் ஆசிரமத்தைத் தொடங்கினார். உருலியில் பள்ளிகளைத் தொடங்கினார். 1967 இல் பெயிப் என்ற பாரதிய வேளாண் தொழில் அறக்கட்டளையைத் தொடங்கினார். இதன் மூலம்  இந்தோ அய்ரோப்பிய கலப்பின கால்நடைகளை அறிமுகப்படுத்தினார். 

## பெற்ற விருதுகள்

* பத்மசிறீ விருது 
 
* ரமோன் மக்சேசே விருது (1982)
 
* ஜமன்லால் பஜாஜ் விருது (1983)

## சான்றாவணம்

பகுப்பு:காந்தியவாதிகள்
பகுப்பு:1920 பிறப்புகள்
பகுப்பு:1993 இறப்புகள்
பகுப்பு:ஜம்னாலால் பஜாஜ் விருது பெற்றவர்கள்
கியோர்யூ சென்டாய் சியூரேஞ்சர்

**கியோர்யூ சென்டாய் சியூரேஞ்சர்** என்பது 16வது சூப்பர் சென்டாய் தொடர் ஆகும். இது பிப்ரவரி 21, 1992 அன்று தொடங்கி பிப்ரவரி 12, 1993 அன்று 50 பகுதிகளுடன் முடிவடைந்தது. இத்தொடரே அமெரிக்காவில் தழுவி எடுக்கப்பட்ட முதல் பவர் ரேஞ்சர்ஸ் தொடர் ஆகும்.

## கதைச்சுருக்கம்
170 மில்லியன் வருடங்களுக்கு முன்பு *நெமெசிஸ்* என்ற கோளில் அடைக்கப்பட்ட மந்திரவாதி *பண்டோரா*வும் அவளது கூட்டாளிகளும் தற்போது விடுதலையாகி விட்டனர். அவர்களை எதிர்த்து டைனோசர் வலிமைகளைப் பெற்ற ஐந்து தூய வீரர்கள் போராடுகின்றனர். பிறகு *புரெய்* என்ற வேதாள வீரனும் அவர்களுடன் இணைகின்றான். டைனோ வீரர்கள் பண்டோரவின் மகன் கையை கொன்றதால் பண்டோரா அழுகிறார். அதனால் அவரது மந்திர வலிமை குறைந்து விடுகிறது. இறுதியாக டைனோ வீரர்கள் அவளை மீண்டும் நெமெசிஸ் கோளில் அடைத்து விட்டனர்.

## மேற்கோள்கள்

பகுப்பு:தொலைக்காட்சித் தொடர்கள்
நிலைச் சமன்பாடு

இயற்பியலிலும், வெப்ப இயக்கவியலிலும், **நிலைச் சமன்பாடு** (Equation of state) என்பது குறிப்பிட்ட புறநிலைத் தொகுதி ஒன்றில், ஒரு பருப்பொருளின் நிலை குறித்து விவரிக்கும் ஒரு வெப்ப இயக்கவியற் சமன்பாடு ஆகும்.. இது, வெப்பநிலை, அழுத்தம், கனவளவு, அக ஆற்றல் போன்ற நிலைச்சார்புகளுள் இரண்டு அல்லது அதற்கும் மேற்பட்டவற்றுள் உள்ள தொடர்பைக் கணிதச் சமன்பாடு மூலம் தருகிறது. தனிப்பாய்மங்கள், பாய்மக் கலவைகள், திண்மப் பொருள்கள், அல்லது விண்மீன்களின் உள்ளடக்கம் பற்றியெல்லாம் விவரிக்க உதவுகிறது நிலைச் சமன்பாடு.

நிலைச் சமன்பாட்டின் பரவலான பயன்பாடு நீர்ம வளிமங்களின் அடர்த்தியை அவற்றின் வெப்பநிலை, அழுத்தம் ஆகியவற்றோடு தொடர்புபடுத்துவது தான். மிகவும் எளிமையான ஒரு நிலைச் சமன்பாடு கருத்தியல் வளிம விதி என்பதாகும். இது குறைந்த அழுத்தத்திலும், மிதமான வெப்பநிலையிலும் சரியாக இருந்தாலும், வெப்பமும் அழுத்தமும் அதிகரிக்கும்போது முற்றிலும் சரியாகக் கணிப்பதில்லை. ஒரு வளிமம் நீர்மமாகும் நிலைகுறித்தும் இச்சமன்பாடு சரியாக விவரிப்பதில்லை. வளிம நீர்மங்களுக்குப் பயன்படுத்த வேறு சரியான நிலைச் சமன்பாடுகள் பலவற்றையும் கண்டறிந்திருக்கின்றனர்.  எல்லா வகையான பொருள்களுக்கும், அவற்றின் எல்லாப் புறநிலைகளிலும், பொருள்களின் எல்லாப் பண்புகளையும் மிகச் சரியாக விவரிக்கும் ஓர் ஒற்றை நிலைச் சமன்பாடு என்று எதுவுமில்லை.

## மேற்கோள்கள்

பகுப்பு:இயற்பியல்
பகுப்பு:வேதியியல்
பகுப்பு:வெப்ப இயக்கவியல்
பகுப்பு:நிலைச் சமன்பாடு
பகுப்பு:இயற்பியல் சமன்பாடுகள்